gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl pt gl gl gl gl gl gl gl gl gl gl gl gl gl gl es ca eu gl it gl pt gl pt gl pt gl pt es gl gl gl gl fr en gl ceb en gl ca gl gl gl gl gl en pt ca gl gl
O Goberno volve negociar con ERC a lei do audiovisual para evitar o veto aos PXE - G24
A vicesecretaria xeral do PSOE, Adriana Lastra, cre que non haberá maiores problemas con ERC sobre a lei audiovisual
Para evitar o veto de Esquerra, o ministro da Presidencia convocou, de urxencia, unha reunión co voceiro dos cataláns
O presidente do grupo parlamentario de Unidas Podemos no Congreso, Jaume Asens, manifestou que a súa formación está "máis preto do non que do si" respecto á lei audiovisual e acusa o PSOE, o seu socio de coalición, de non negociar con eles o contido da normativa e de levala de forma unilateral ao Consello de Ministros.
Así o manifestou en declaracións aos medios de comunicación nos corredores do Congreso, para recriminarlles aos socialistas que, a pesar das súas demandas de participar no anteproxecto, o seu socio optou por centrar as conversacións cun "partido da oposición", en alusión a ERC.
"O que tería que facer o PSOE é negociar esta lei porque estamos máis preto do non que do si", insistiu Asens, quen detallou que as súas propostas, a pesar da súa "insistencia", non foron atendidas no texto e por tanto avanzou que tratarán de introducilas cando se abra o prazo de emendas.
Asens subliñou que teñen máis propostas pero non obtiveron respostas do seu socio "nin foron convidados" á negociación.
O PSOE cre que non haberá maiores problemas con ERC
A vicesecretaria xeral do PSOE, Adriana Lastra, cre que non haberá maiores problemas con ERC sobre a lei audiovisual que aprobou este martes o Executivo e seguirán falando cos republicanos cataláns: "Eles saben que cumprimos os nosos acordos e esta vez tamén vai ser así".
Estas declaracións fíxoas nos corredores do Congreso este mércores, e restou importancia ao malestar de ERC amagou con non apoiar os orzamentos para 2022 se non se cumpría o pacto alcanzado para protexer a produción nas tres linguas cooficiais en todas as plataformas, aínda que teñan sede nos Estados Unidos, como é o caso de Netflix, HBO ou Amazon.
Segundo a lei aprobada polo Consello de Ministros, as plataformas de contidos audiovisuais internacionais con sede fóra de España non terán que aplicar a cota do 6 % de produción nas linguas cooficiais.
Dende a oposición, aproveitaron a polémica para lanzar críticas. "Os españois non poden poñer a calefacción pero Gabriel Rufián vai poder ver O xogo da lura en catalán. Grande éxito deste goberno!", aseguraba o secretario xeral do PP, Teodoro García Egea, durante a sesión de control ao Goberno.
Para evitar o veto de Esquerra, o ministro da Presidencia convocou, de urxencia, unha reunión co voceiro dos cataláns.
Segue adiante a despenalización do delito de inxurias á Coroa
Lesmes dimitirá a vindeira semana se PP e PSOE non renovan o CXPX
O PP culpa o Goberno de arruinar o país, e Calviño acusa os populares de 'querer desmontar o Estado do benestar"
Puig anuncia unha baixada do IRPF para as rentas menores de 60.000 euros
Contido con Xeográficas España .
Facenda mellora a subida salarial aos funcionarios ata un 7,5 % en 3 anos
Junts convoca unha consulta coa militancia para decidir se continúa no goberno de Cataluña.
O comisario Reynders urxe a renovar o Poder Xudicial e despois negociar a reforma do modelo de elección
Segue adiante a despenalización do delito de inxurias á Coroa
Síguenos en redes sociais
Aviso legal e Política de Privacidade